Srna pelasi Kroatian maajoukkueessa 134 ottelua ja edusti maataan EM-kisoissa 2004, 2008, 2012 ja 2016 sekä Saksan MM-kisoissa vuonna 2006 ja Brasilian MM-kisoissa 2014. Ensimmäisen ottelunsa maajoukkueessa Srna pelasi marraskuussa 2002 Romaniaa vastaan. Hän teki maajoukkueessa 22 maalia. Hän on pelannut eniten otteluita Kroatian maajoukkueessa ja on vielä vuoden 2019 lopulla viidenneksi eniten maaleja tehnyt pelaaja maajoukkuessa.